Աստվածաշնչի թանգարան (Ամստերդամ)

Աստվածաշնչի թանգարան (), գտնվում է Նիդերլանդներում (Ամստերդամ)` Հերենգրախտի № 366-370 հասցեում։ Թանգարանի ցուցասրահում ներկայացված են հինդուիզմի և քրիստոնեության, Աստվածաշնչի պատմության, ավանդույթների և հասարակական կյանքի վրա Աստվածաշնչի ազդեցության, նաև կերպարվեստի ցուցանմուշներ։

Թանգարան 
Թանգարանը հիմնադրվել է 1852 թվականին 19-րդ դարի քահանա Լինդերտ Ստոուտենի հավաքածուի հիման վրա։ 1975 թվականին թանգարանը տեղափոխվել է այժմյան տեղը` Հերենգրախտ ջրանցքի վրա գտնվող չորս կից տներում, որոնք հայտնի են որպես Cromhouthuizen: 2002 թվականին թանգարանի 150-ամյակին ներկա է գտնվել Բեատրիս թագուհին։

2001 թվականի համեմատ թանգարանի այցելուների թիվը աճել է 40 %-ով. դա կապված է հանրաճանաչ ժամանակավոր ցուցադրությունների անցկացման հետ:. 2006 թվականին թանգարանն ունեցել է 47 հազար այցելու:. Թանգարանը գոյատևում է պետբյուջեից ստացվող դրամական օժանդակության շնորհիվ:.

Թանգարանի էքսպոզիցիաներում կան շատ թանկարժեք ցուցանմուշներ։ Դրանց շարքում է նիդերլանդական առաջին Աստվածաշունչը (Delftse Bijbel)(1477), հոլանդերեն առաջին Աստվածաշունչը (1637), Կումրանի ձեռագրերի ֆաքսիմիլային պատճենները, հիմնականում Եսայի գրքից։

Թանգարանում կան նաև 19-րդ դարում Ստոուտենի կողմից հավաքված Հին Եգիպտոսի հնագիտական գտածոներ` յուղալամպեր, կավե ցուցատախտակներ, կերամիկական իրեր, կավե ամանների մնացորդներ և դրամներ։ Նրանք պատկերացում են տալիս հին հռոմեացիների կրոնական կյանքի մասին:.

Կան նաև հին հրեական տաճարների մակետներ, այդ թվում` Սողոմոնի և Հերովդեսի տաճարների մոդելներ, ինչպես նաև 19-րդ դարի խորանի մոդելը, Աստվածաշնչում եբրայերեն նկարագրված Անկեղծության տապանի վերակերտվածքը, որը իսրայելցիները արտաքսման ժամանակ անապատում տանում էին իրենց հետ։ Ցուցադրության մի մասը նախատեսված է երեխաների համար, որտեղ ձայնի և լույսի օգնությամբ պատմվում են աստվածաշնչյան պատմություններ երեք տարբեր տարածքներում` Եգիպտոս, Երուսաղեմ և անապատ։ Այդ ցուցադրությունը մշակվել է Ռիտվելդի ակադեմիայի շրջանավարտներ Էբբի Ստեյնհաուզերի և Սասկի վան դեր Զանդենի կողմից:.

2009 թվականին թանգարանը,վիճակախաղերի հոլանդացի օպերատորի ֆինանսական հովանավորությամբ, ձեռք բերեց Վան Նուրդվիյկի հավաքածուն, որն ուներ արծաթե կազմով կրոնական գրքեր:.

Ամեն տարի հոկտեմբերի վերջին շաբաթ օրը թանգարանում անց է կացվում հին Աստվածաշունչ և կրոնական գրականություն ունեցողների հավաք, որին ցանկացած մարդ կարող է բերել 1900 թվականից առաջ տպագրված գրքեր։ Այդ հավաքների ժամանակ եվրոպացի փորձագետ Թոն Բոլլանդը գնահատում է այդ հազվագյուտ իրերը։

Շենքը 
Շենքը իրենից ներկայացնում է Հերենգրախտ ջրանցքի վրա գտնվող չորս կից տներ, որը կառուցվել է 1662 թվականին փայտերի վաճառքով զբաղվող հարուստ վաճառական և գեղարվեստական իրերի կոլեկցիոներ Յակով Կրոմհոուտի համար։ Ճարտարապետը եղել է Ֆիլիպ Վինգբոոնսը։

Շենքի ինտերիերում պահպանվել են Նիդերլանդների ամենահին խոհանոցներից երկուսը։ Տան մեջ պահպանվել են 1718 թվականին Յակով դե Վիտոյի կողմից արված առաստաղի զարդանկարները, որոնք ներկայացնում են հռոմեական աստվածների դիցաբանական պատկերացումները։ 1717 թվականին տան վերակառուցման ժամանակ կառուցվել են մարմարե սրահից դեպի վերևի հարկեր տանող անգլիական քանդակազարդ աստիճանները։

Թանգարանի այգում կան Աստվածաշնչում հիշատակվող ծառեր և բույսեր` թզենի, արմավենի, դափնեվարդ և այլն, իսկ «Բուրմունքների սենյակում» այցելուները կարող են զգալ Աստվածաշնչում հիշատակվող տարբեր բուրավետ նյութերի հոտը, ինչպիսիք են` նշենին և ակացիան։

Ծանոթագրություններ

Արտաքին հղումներ 
 Музей Библии в Амстердаме 

Նիդերլանդների թանգարաններ
Ամստերդամի թանգարաններ
Աստվածաշունչ
Նիդերլանդների գրական թանգարաններ
Գրական թանգարաններ
1852 հիմնադրված թանգարաններ